**NÁRODNÁ RADA SLOVENSKEJ REPUBLIKY**

**VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: CRD-1627/2015

**1726a**

### S p o l o č n á s p r á v a

**výborov Národnej rady Slovenskej republiky o prerokovaní vládneho n**[**ávrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže v znení neskorších predpisov a o doplnení zákona č. 9/2010 Z. z. o sťažnostiach v znení zákona č. 289/2012 Z. z.**](http://lrv.rokovania.sk/287752015-/) **(tlač 1726) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ústavnoprávny výbor Národnej rady Slovenskej republiky ako gestorský výbor k vládnemu n[ávrhu zákona, ktorým sa mení a dopĺňa z**ákon č. 4/2001 Z. z. o Zbore väzenskej a justičnej stráže** v znení neskorších predpisov a o doplnení **zákona č. 9/2010 Z. z. o sťažnostiach** v znení zákona č. 289/2012 Z. z.](http://lrv.rokovania.sk/287752015-/) (tlač 1726) podáva Národnej rade Slovenskej republiky podľa § 79 ods. 1 zákona o  rokovacom poriadku Národnej rady Slovenskej republiky spoločnú správu výborov Národnej rady Slovenskej republiky.

I.

Národná rada Slovenskej republiky uznesením č. 1968 z 25. septembra 2015 pridelila vládny n[ávrh zákona, ktorým sa mení a dopĺňa z**ákon č. 4/2001 Z. z. o Zbore väzenskej a justičnej stráže** v znení neskorších predpisov a o doplnení **zákona č. 9/2010 Z. z. o sťažnostiach** v znení zákona č. 289/2012 Z. z.](http://lrv.rokovania.sk/287752015-/) (tlač 1726) na  prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre obranu a bezpečnosť a

Výboru Národnej rady Slovenskej republiky pre ľudské práva a národnostné menšiny.

Určila zároveň Ústavnoprávny výbor Národnej rady Slovenskej republiky ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

III.

Vládny n[ávrh zákona, ktorým sa mení a dopĺňa z**ákon č. 4/2001 Z. z. o Zbore väzenskej a justičnej stráže** v znení neskorších predpisov a o doplnení **zákona č. 9/2010 Z. z. o sťažnostiach** v znení zákona č. 289/2012 Z. z.](http://lrv.rokovania.sk/287752015-/) (tlač 1726) prerokovali výbory a odporúčali ho schváliť:

Ústavnoprávny výbor Národnej rady Slovenskej republiky uznesením č. 740 zo 4. novembra 2015,

Výbor Národnej rady Slovenskej republiky pre obranu a bezpečnosť uznesením č. 229 z 3. novembra 2015 a

Výbor Národnej rady Slovenskej republiky pre ľudské práva a národnostné menšiny uznesením č. 196 zo 4. novembra 2015.

IV.

Z uznesení výborov Národnej rady Slovenskej republiky uvedených v III. bode tejto spoločnej správy vyplývajú tieto pozmeňujúce a doplňujúce návrhy:

1. V čl. I bod 4 § 65da ods. 2 sa za slovo „odsúdeného“ vkladajú slová „(ďalej len „sťažovateľ“)“.

Presunutie legislatívnej skratky „sťažovateľ“ z § 65db ods. 4, keďže slová, ktoré legislatívna skratka nahrádza, sa nachádzajú už v tomto ustanovení.

**Ústavnoprávny výbor NR SR**

**Gestorský výbor odporúča schváliť.**

2. V čl. I bod 4 § 65db ods. 1 sa slová „obvinený alebo odsúdený“ vo všetkých gramatických tvaroch nahrádzajú slovom „sťažovateľ“ v príslušnom gramatickom tvare.

Presunutie legislatívnej skratky „sťažovateľ“ z § 65db ods. 4, keďže slová, ktoré legislatívna skratka nahrádza, sa nachádzajú už v tomto ustanovení.

**Ústavnoprávny výbor NR SR**

**Gestorský výbor odporúča schváliť.**

3. V čl. I bod 4 § 65db ods. 2 prvá veta sa za slovo „činnosti“ vkladajú slová „príslušníkov zboru alebo zamestnancov zboru“.

Spresňuje sa právna úprava pôsobnosti generálneho riaditeľstva pri vybavovaní sťažností.

**Ústavnoprávny výbor NR SR**

**Gestorský výbor odporúča schváliť.**

4. V čl. I bod 4 § 65db ods. 5 sa vypúšťajú slová „(ďalej len „sťažovateľ“)“.

Legislatívno-technická úprava nadväzujúca na bod 1, ktorým sa zavádza legislatívna skratka „sťažovateľ“ v § 65da ods. 2.

**Ústavnoprávny výbor NR SR**

**Gestorský výbor odporúča schváliť.**

5. V čl. I bod 4 § 65dc odsek 1 znie:

„(1) Sťažovateľ podáva sťažnosť písomne alebo ústne do záznamu v ústave; generálnemu riaditeľstvu a ministerstvu len písomne.“.

Navrhuje sa spresnenie, že na ministerstve je možné podať sťažnosť len písomne.

**Ústavnoprávny výbor NR SR**

**Gestorský výbor odporúča schváliť.**

6. V čl. I bod 4 § 65dc ods. 4 až 6 sa vypúšťajú slová „alebo ministerstvo“ vo všetkých gramatických tvaroch.

Navrhuje sa spresniť právnu úpravu vo vzťahu k podávaniu sťažnosti tak, aby bolo zrejmé, že sťažnosť nemôže smerovať voči ministerstvu (odsek 4 § 65dc). Tiež sa navrhuje vylúčiť ministerstvo ako miesto, kde je možné podať sťažnosť ústne do záznamu.

**Ústavnoprávny výbor NR SR**

**Gestorský výbor odporúča schváliť.**

7. V čl. I bod 4 § 65dc ods. 5 sa slová „sú povinní“ nahrádzajú slovami „je povinná“.

Navrhuje sa spresniť právnu úpravu vo vzťahu k podávaniu sťažnosti tak, aby bolo zrejmé, že sťažnosť nemôže smerovať voči ministerstvu (odsek 4 § 65dc). Tiež sa navrhuje vylúčiť ministerstvo ako miesto, kde je možné podať sťažnosť ústne do záznamu.

**Ústavnoprávny výbor NR SR**

**Gestorský výbor odporúča schváliť.**

8. V čl. I bod 4 § 65dc sa vypúšťa odsek 8.

Navrhuje sa zlúčiť odsek 1 a 8 § 65dc do jedného odseku (odsek 1), keďže bolo potrebné spresniť, že na ministerstve je možné podať sťažnosť len písomne.

**Ústavnoprávny výbor NR SR**

**Gestorský výbor odporúča schváliť.**

9. V čl. I bod 4 § 65de ods. 1 písm. d) sa slová „neuvádza v nej“ nahrádzajú slovami „v sťažnosti neuvádza“.

Ide o legislatívno-technickú úpravu, ktorou sa precizuje navrhované ustanovenie.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

10. V čl. I bod 4 § 65de ods. 1 sa za písmeno d) vkladá nové písmeno e), ktoré znie:

„e) je z nej zrejmé, že vo veci, ktorá je predmetom sťažnosti, koná súd, prokuratúra alebo iný

orgán činný v trestnom konaní,“.

Doterajšie písmeno e) sa označuje ako písmeno f).

Navrhuje sa doplniť po vzore všeobecnej úpravy zákona sťažnostiach nový dôvod odloženia sťažnosti, ktorý rieši kolíziu medzi „konaním“ o sťažnosti a trestného konania.

**Ústavnoprávny výbor NR SR**

**Gestorský výbor odporúča schváliť.**

11. V čl. I bod 4 § 65de ods. 2 sa slová „písm. a) až d)“ nahrádzajú slovami „písm. a) až e)“.

Navrhuje sa doplniť po vzore všeobecnej úpravy zákona sťažnostiach nový dôvod odloženia sťažnosti, ktorý rieši kolíziu medzi „konaním“ o sťažnosti a trestného konania.

**Ústavnoprávny výbor NR SR**

**Gestorský výbor odporúča schváliť.**

12. V čl. I bod 4 § 65dj ods. 2 písm. b) sa na konci pripájajú slová „alebo ministerstva,“

Ide o legislatívno-technickú úpravu, ktorou sa do úpravy týkajúcej sa záznamu o prešetrení sťažnosti vkladá aj ministerstvo, a to v prípadoch, keď príslušným na vybavenie sťažnosti je ministerstvo.

**Ústavnoprávny výbor NR SR**

**Výbor NR SR pre obranu a bezpečnosť**

**Výbor NR SR pre ľudské práva a národnostné menšiny**

**Gestorský výbor odporúča schváliť.**

13. V čl. I bod 4 § 65dk ods. 1 sa na konci pripája táto veta: „Proti vybaveniu sťažnosti ministerstvom nemožno podať žiadosť.“.

Vyslovene sa vylučuje dvojinštančný postup v prípade, kde v prvom stupni sťažnosť vybavovalo ministerstvo.

**Ústavnoprávny výbor NR SR**

**Gestorský výbor odporúča schváliť.**

14. V čl. I bod 4 § 65dk ods. 6 sa slovo „ministerstvo“ nahrádza slovami „generálny riaditeľ“.

Vzhľadom vymedzenie pôsobnosti ministerstva v prvej inštancii je potrebné prešetrovanie vybavovania sťažností proti generálnemu riaditeľstvu zveriť do pôsobnosti priamo generálneho riaditeľa.

**Ústavnoprávny výbor NR SR**

**Gestorský výbor odporúča schváliť.**

15. V čl. I bod 4 § 65dk ods. 7 sa vypúšťajú slová „alebo ministerstvo“.

Ide o zmenu vyvolanú doplnením § 65dk ods. 1.

**Ústavnoprávny výbor NR SR**

**Gestorský výbor odporúča schváliť.**

16. V čl. I bod 4 § 65dm sa odsek 1 dopĺňa písmenom c), ktoré znie:

„c) ministerstvu, znáša ministerstvo.“.

Návrh reaguje na chýbajúcu právnu úpravu vo vzťahu k znášania trov v prípadoch, keď v rámci konania o sťažnosti prešetrovanej ministerstvom vznikli trovy ministerstvu.

**Ústavnoprávny výbor NR SR**

**Gestorský výbor odporúča schváliť.**

Gestorský výbor **odporúča hlasovať** o všetkých uvedených pozmeňujúcich a doplňujúcich návrhoch **spoločne (body 1 až 16)**  s odporúčaním **schváliť.**

V.

Gestorský výbor na základe stanovísk výborov k vládnemu n[ávrhu zákona, ktorým sa mení a dopĺňa z**ákon č. 4/2001 Z. z. o Zbore väzenskej a justičnej stráže** v znení neskorších predpisov a o doplnení **zákona č. 9/2010 Z. z. o sťažnostiach** v znení zákona č. 289/2012 Z. z.](http://lrv.rokovania.sk/287752015-/) (tlač 1726) odporúča Národnej rade Slovenskej republiky predmetný vládny návrh zákona **schváliť** v znení pozmeňujúcich a doplňujúcich návrhov uvedených v tejto spoločnej správe.

**Spoločná správa** výborov Národnej rady Slovenskej republiky o prerokovaní vládneho n[ávrhu zákona, ktorým sa mení a dopĺňa z**ákon č. 4/2001 Z. z. o Zbore väzenskej a justičnej stráže** v znení neskorších predpisov a o doplnení **zákona č. 9/2010 Z. z. o sťažnostiach** v znení zákona č. 289/2012 Z. z.](http://lrv.rokovania.sk/287752015-/) v druhom čítaní (tlač 1726a) bola schválená uznesenímÚstavnoprávneho výboru Národnej rady Slovenskej republiky č. 758 z 10. novembra 2015.

Týmto uznesením výbor zároveň poveril spoločného spravodajcu **Otta Brixiho,** aby na schôdzi Národnej rady Slovenskej republiky informoval o výsledku rokovania výborov a pri rokovaní o návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Róbert Madej

predseda Ústavnoprávneho výboru

Národnej rady Slovenskej republiky

Bratislava 10. novembra 2015